Varðskipið Þór (1926)

Varðskipið Þór (einnig nefndur Gamli Þór) var fyrsta varðskipið í eigu Íslendinga. Skipið var upprunalega smíðað sem togari árið 1899 fyrir dansk-íslenska verslunar- og fiskveiðifélagið á Geirseyri. Á árunum 1903 til 1920 þjónaði það sem rannsóknarskip fyrir Danska ríkið undir nafninu Thor. Það stundaði vatna- og hafrannsóknir í Norður-Atlantshafi og Miðjarðarhafi og aðstoðaði við að finna hrygningarsvæði íslenska þorsksins.  Árið 1920 keypti Björgunarfélag Vestmannaeyja skipið og notaði það til fiskveiðieftirlits og björgunarstarfa.  Rekstur Björgunarfélagsins gekk illa og árið 1926 ákvað Ríkissjóður að kaupa skipið. Með kaupum þess var kominn fyrsti vísir að Landhelgisgæslu Íslands. Fyrstu árin var skipið vopnað tveim 57 mm fallbyssum, sem síðar voru skipt út fyrir eina 47 mm fallbyssu. Þór strandaði við Húnaflóa árið 1929.  Í kjölfarið var ákveðið að kaupa nýtt varðskip í stað þess, varðskipið Ægi. 

Tilvísanir

Heimildir
Sigurlaugur Ingólfsson: 3. Landhelgissamningurinn 1901 og landhelgismál fram að seinna stríði

Flokkur:Byggt 1899
Flokkur:Íslensk varðskip